ক্ষেত্রীয় গ্রামীণ ব্যাঙ্ক
ক্ষেত্রীয় গ্রামীণ ব্যাঙ্ক (ইংরেজি: Regional Rural Bank; সংক্ষেপে: RRB) ভারতের একপ্রকারের ব্যাঙ্ক ব্যবস্থা। ১৯৭৬ সালের ক্ষেত্রীয় গ্রামীণ ব্যাঙ্ক আইনের অধীনে ক্ষেত্রীয় গ্রামীণ ব্যাঙ্ক বা আঞ্চলিক গ্রামীণ ব্যাঙ্ক স্থাপনের প্রক্রিয়া আরম্ভ হয়। একটি বা একাধিক প্রশাসনিক জেলা এলাকার, সামগ্রিকভাবে একধরনের অর্থনৈতিক বাতাবরণের একটি অঞ্চল নিয়ে এক-একটি ক্ষেত্রীয় গ্রামীণ ব্যাঙ্ক বা আঞ্চলিক গ্রামীণ ব্যাঙ্ক স্থাপন করা হয়। অঞ্চলটির অগ্রণী ব্যাঙ্ক (Lead Bank)-এর পোষকতায় স্থাপন করা ক্ষেত্রীয় গ্রামীণ ব্যাঙ্ক বা আঞ্চলিক গ্রামীণ ব্যাঙ্কগুলির মূলধন গঠনে ভারতের কেন্দ্রীয় সরকারের ৫০%, রাজ্য সরকারের ১৫% এবং পোষক ব্যাঙ্কের ৩৫% অংশ থাকে। প্রাথমিকভাবে প্রশাসনিক দিক পোষক ব্যাঙ্কটিই পরিচালনা করত, যদিও পরে এটি স্বায়ত্বশাসিত হয়।